钦定古今图书集成/明伦汇编/氏族典/第075卷 > 朱炳如
## 钦定古今图书集成/明伦汇编/氏族典/第075卷 > 朱炳如

按《衡州府志》：“炳如，字穉文。生有异质，过目辄成诵。蚤
岁文名籍甚。成进士，官行人，奉便诸府，馈遗无所受。
晋御史，按鹾淮南，已按粤西。典试事，号为得人。新郑
起，出守泉州，晋两浙运使。人觐，以治行第一，晋按察
使，复转河南右使，陕西左使。节缩边费，设处亲王禄
米，清节凛然。所著有诗文集若干卷。”